NORAKSTS

|  |  |
| --- | --- |
| 25.05.2023. | Nr.5/7 |

**KOLEKTĪVĀ IESNIEGUMA PAR GĀJĒJU UN VELOBRAUCĒJU CEĻU IERĪKOŠANU KALNCIEMA CEĻA POSMĀ NO LOKA MAĢISTRĀLES LĪDZ PILSĒTAS ROBEŽAI IZSKATĪŠANAS REZULTĀTI**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldības dome 2023. gada 21. februārī pieņēma lēmumu, ar kuru Jelgavas valstspilsētas pašvaldības iestādei “Pilsētsaimniecība” tika nodots izvērtēšanai kolektīvais iesniegums par gājēju un velobraucēju ceļu ierīkošanu Kalnciema ceļa posmā no Loka maģistrāles līdz pilsētas robežai, nosakot pienākumu 3 mēnešu laikā sniegt pārskatu par kolektīvā iesnieguma turpmāko virzību.

Saskaņā ar Jelgavas valstspilsētas pašvaldības iestāde “Pilsētsaimniecība” sniegto pārskatu par kolektīvā iesnieguma virzību (pielikumā), lai realizētu iedzīvotāju iniciatīvu ierīkot gājēju un velobraucēju ceļu Kalnciema ceļa posmā no Loka maģistrāles līdz pilsētas robežai, Jelgavas valstspilsētas pašvaldībai nepieciešams izstrādāt būvniecības ieceres dokumentāciju (būvprojektu) un organizēt tā realizāciju. Būvprojekta izstrādes termiņš - 12 mēneši, un būvdarbu izpildes termiņš - 12 mēneši.

Ņemot vērā minēto un saskaņā ar Pašvaldību likuma 4. panta pirmās daļas 2. punktu un 57.panta ceturto un piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt būvniecības ieceres dokumentācijas izstrādi gājēju un velobraucēju ceļa ierīkošanai Kalnciema ceļa posmā no Loka maģistrāles līdz pilsētas robežai (turpmāk - būvprojekts).
2. Jelgavas valstspilsētas pašvaldības iestādes “Centrālā pārvalde” Finanšu departamentam, saskaņā ar iepirkuma rezultātiem, iekļaut Jelgavas valstspilsētas pašvaldības 2024. gada budžetā nepieciešamo finansējumu lēmuma 1.punktā minētā būvprojekta izstrādei.
3. Jelgavas valstspilsētas pašvaldības iestādei “Pilsētsaimniecība” veikt nepieciešamās darbības lēmuma 1.punktā minētā būvprojekta izstrādei un ne retāk kā reizi trijos mēnešos iesniegt Jelgavas valstspilsētas pašvaldībai publicēšanai aktuālo informāciju par kolektīvā iesnieguma virzību, kā arī informēt par tā virzību personu, kura pilnvarota pārstāvēt kolektīvā iesnieguma iesniedzējus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 26. maijā